MINISTARSTVO ODBRANE             

               
Broj: 0704-426/23-2775/5
Podgorica, 08.05.2023. godine

Na osnovu člana 94 Zakona o javnim nabavkama („Službeni list CG“, br. 74/19, 3/23 i 11/23), MINISTARSTVO ODBRANE objavljuje
IZMJENU 1 TENDERSKE DOKUMENTACIJE ZA OTVORENI POSTUPAK JAVNE NABAVKE POTROŠNOG MATERIJALA, OPREME ZA VEZ BRODOVA, BOJA I REZERVNIH DJELOVA ZA PLOVNE OBJEKTE, BROJ 0704-426/23-2775/4 OD 28.04.2023. GODINE, ŠIFRA POSTUPKA NA ESJN-u 44753
1. Mijenja se Tehnička specifikacija predmeta nabavke za Partiju 1 – Boje za brodove, za stavke pod rednim brojem 22, 23, 24 i 29, koje sada glase:

	REDNI BROJ
	OPIS PREDMETA NABAVKE
	BITNE KARAKTERISTIKE PREDMETA NABAVKE
	KOLIČINA

	22
	Poliesterska smola
	Poliesterska smola
	10 kg 

	23
	Roving
	
500gr/m2
	1 kg

	24
	Mat
	400gr/m2
	1 kg

	29
	Hempel's Mile ntc true, plavi 71890-30390 ili ekvivalent
	Postotak čvrste materije od 50% do 60%. Pakovanje: 2,5 lit
	30 lit


2. Mijenja se tačka 13. Tenderske dokumentacije „Način zaključivanja i izmjene ugovora o javnoj nabavci“, u dijelu koji se odnosi na ugovaranje više sile i sada glasi:

( Ukoliko je neka ugovorna strana spriječena ili će biti spriječena da izvršava svoje bitne ugovorene obaveze zato što su nastupile okolnosti više sile, ona je dužna da drugu ugovornu stranu obavijesti o događajima ili okolnostima koje predstavljaju višu silu uz navođenje obaveze koju ne može da izvrši. Ovakvo obavještenje, sa odgovarajućim dokazima kojima se opravdavaju činjenice i okolnosti više sile, šalju se najkasnije u roku od 10 dana od dana kada je ugovorna strana postala svjesna relevantnog događaja ili okolnosti koje predstavljaju višu silu. Nakon dostavljanja obavještenja sa pripadajućim dokazima, ta ugovorna strana će imati pravo da prestane sa izvršavanjem obaveza sve dok je postojanje više sile sprečava da ih izvršava.

Ukoliko usljed obustave izvršenja ugovorenih obaveza ili smanjene dinamike izvršavanja istih, shodno odredbama ove tačke, Dobavljač kasni, a što uzrokuje odlaganje datuma završetka ugovorenog posla, odnosno ugovorenog roka isporuke robe, ugovoreni rok može se produžiti, zbog takvog kašnjenja, uz dostavljanje naprijed navedene dokumentacije, o čemu će bit zaključen aneks ugovora u pogledu produženja roka, shodno odredbama člana 151 tačka 3 Zakona o javnim nabavkama („Sl. list Crne Gore“, br. 74/19, 3/11 i 11/23) i člana 56 i 57 (u dijelu odredbe koja se odnosi na izmjenu vremena) Opštih uzansi za promet robom.

Produženje roka po osnovu navedenih okolnosti neće biti duže od 90 dana.

Izraz viša sila znači izuzetan događaj ili okolnosti:

a) koja je van kontrole ugovorne strane,

b) koju ugovorna strana objektivno nije mogla da spriječi prije zaključivanja ugovora,

c) koju, nakon pojave, ugovorna strana nije mogla da na razuman način izbjegne ili savlada,

d) koja se u bitnoj mjeri ne može pripisati drugoj ugovornoj strani.

Viša sila može da obuhvati, ali ne i isključivo, sljedeće izuzetne događaje ili okolnosti pod uslovom da su pri tom ispunjeni uslovi od a do d iz prethodnog stava:

1. Rat, neprijateljstva, bez obzira da li je rat objavljen ili ne, invazija, djelovanje stranih neprijatelja i koji se ne moraju nužno odvijati na teritoriji ugovornih strana ukoliko je dokazano da su isti nesumnjivo izazvali značajne negativne posljedice na uobičajeno poslovanje ugovornih strana,

2. Pobuna, terorizam, revolucija, ustanak, vojna ili uzurpirana vlast ili građanski rat i koji se ne moraju nužno odvijati na teritoriji ugovornih strana ukoliko je dokazano da su isti nesumnjivo izazvali značajne negativne posljedice na uobičajeno poslovanje ugovornih strana,

3. Neredi, potresi, nemiri, štrajkovi ili blokade koje sprovode lica koja ne pripadaju osoblju ponuđača ili koja nisu zaposleni kod ponuđača,

4. Elementarne nepogode kao što su zemljotresi, orkani, tajfuni, vulkanska aktivnost, suša, poplava, požari ili epidemije/pandemij,

5. Imperativne odluke vlasti (zabrana prometa uvoza i izvoza) i sl.
UPUTSTVO O PRAVNOM SREDSTVU

Privredni subjekat može da izjavi žalbu protiv ove tenderske dokumentacije Komisiji za zaštitu prava:

   1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

   2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

   3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki http://www.kontrola-nabavki.me/.“.

Komisija za sprovođenje postupka           

Najla Frljučkić,dipl. ek.

Natalija Cvetković, dipl. Pravnik

maj Ivica Ađin

